สวัสดีค่ะ...คือหนูอยากสอบถามและอยากให้คุณแนะนำหน่อยค่ะว่าจะถอดยาคุมได้ที่ไหนและราคาเท่าไหร่ตอนนี้อาการไม่ดีเลยค่ะทำงานไม่ได้เลยชอบปวดหัวเหมือนไมเกรนยุบ่อยๆเครียดมากค่ะอยากสอบถามคุณว่าพอจะมีคลีนิกหรือโรงพยาบาลแถวตำบลคลองหลวงเค้ารับถอดบ้างค่ะ ขอบค่ะ
สวัสดีค่ะ การถอดยาฝังคุมกำเนิดออก สามารถทำได้ที่โรงพยาบาลทุกแห่งที่มีสูติ-นรีแพทย์อยู่ค่ะ ซึ่งค่าใช้จ่ายก็จะขึ้นอยู่กับแต่ละโรงพยาบาล สามารถสอบถามที่โรงพยาบาลที่จะไปก่อนการรับการรักษาได้ค่ะ ซึ่งหากอาศัยอยู่แถว อ.คลองหลวง ก็จะมีโรงพยาบาลธรรมศาสตร์ โรงพยาบาลภัทร-ธนบุรี รพ.แพทย์รังสิต รพ. ปทุมเวช เป็นต้นการถอดยาฝังคุมกำเนิดออก ส่วนใหญ่จะใช้เวลาไม่เกินครึ่งชั่วโมง โดยแพทย์จะฉีดยาชาแพทย์ แล้วกรีดผิวหนังออกเล็กน้อย นำเอายาฝังออก และอาจต้องเย็บแผลด้วยไหม 1 เข็ม รัดแผลด้วยผ้าพันแผล และดูแลแผลต่ออีกประมาณ 1 สัปดาห์หลังถอดยาฝังออก การตกไข่และการมีประจำเดือนก็จะกลับมาภายใน 1-3 เดือน ดังนั้น ต้องรับหาวิธีคุมกำเนิดต่อโดยเร็ว หากยังไม่ต้องการตั้งครรภ์ค่ะ